**דרגון בול Z: בוז'אק - שודד הגלקסיה** (ביפנית: Doragon Bōru Zetto: Ginga Giri-Giri!! Butchigiri no Sugoi Yatsu ,**ドラゴンボールZ 燃えつきろ!!熱戦・烈戦・超激戦**) נודע גם בארצות הברית בשם **דרגון בול Z: בוג'אק משוחרר** (באנגלית: **Dragon Ball Z: Bojack Unbound**) הוא סרט קולנוע יפני מסוגת האנימה. את הסרט ביים יושיהירו אואדה. היה זה הסרט התשיעי המבוסס על הסדרה "דרגון בול Z".

הסרט יצא לאור בבתי הקולנוע היפניים ב-10 ביולי 1993, ולאחר מכן עשתה גרסה אנגלית את דרכה אל בתי הקולנוע בצפון אמריקה ב-17 באוגוסט 2004. הסרט גם דובב לעברית.

עלילה
-----

משפחה עשירה מאוד החליטה לארח טורניר אמנויות לחימה בין-גלקטי בכדור הארץ במסגרתו משתתפים לוחמים מכל רחבי הגלקסיה וביניהם הלוחמים החזקים ביותר בכדור הארץ: גוהאן, פיקורו, טראנקס מהעתיד, טנשינהאן, יאמצ'ה וקרירין. כולם (פרט ליאמצ'ה) מצליחים להגיע לשלבים המתקדמים של הטורניר למורת רוחו של מר הרקול שטן, לכאורה ה"מנצח" של טורניר "משחקי סל", שמודאג כי בהיותו אלוף העולם באומנויות לחימה ייאלץ להתמודד מול כמה מהלוחמים האלו שהם חזקים ממנו משמעותית. בשלב חצי הגמר טראנקס מתמודד מול טנשינהאן ומנצח, ופיקורו מחליט להיכנע בכוונה לקרירין כיוון שהוא משתעמם מחוסר האתגר.

גוהאן, טראנקס וקרירין עולים לגמר, ובמסגרתו על כל אחד מהם להתמודד מול "חייזר" בתחפושת שנשכר על ידי מארחי הטורניר. כשהלוחמים החוצנים חושפים את עצמם מתגלה כי הם לא חייזרים בתחפושת אלא פולשים שמתחילים לזרוע הרס בטורניר. טראנקס מתמודד מול לוחם חרב מסתורי בשם גוקה, קרירין נלחם נגד חייזרית בשם זאנגיה, גוהאן מתמודד נגד החייזר בוז'ין ולוחם נוסף שהגיע אף הוא לגמר מתמודד מול החייזר בידו ונהרג על ידו. במקביל, מר שטן שהצליח להתחמק מהתחרות בתירוץ של "כאבי בטן" נלכד ברכבו ונשלח לשדה הקרב.

טראנקס מופתע מהעובדה שהפולשים החוצנים החליטו להלחם כדי להרוג והופך לסופר סאיין אך מוכה בידי לוחם נוסף בלתי ידוע. גוהאן ממשיך בקרב שלו נגד בוז'ין אך מגלה כי טראנקס וקרירין הוכרעו בידי אותו לוחם מסתורי שחושף עצמו כבוג'אק, מנהיג כנופיית הפולשים. בוג'אק מגלה לגוהאן על תוכניותיו לכבוש את הגלקסיה. טנשינהאן ויאמצ'ה מצטרפים לקרב על מנת לעזור לגוהאן אך מובסים בקלות על ידי עושי דברו של בוג'אק.

באותו זמן, בעולם המתים, סון גוקו והמלך קאיו צופים בדאגה בזמן שהמלך קאיו מספר לגוקו כי בוג'אק היה מצביא מרושע שתכנן לכבוש את הגלקסיה לפני מאות שנים, וכוחו היה כה גדול עד שכל ארבעת מלכי הקאיו של הגלקסיה היו צריכים לפעול יחד על מנת ללכוד אותו בתוך כוכב. מותו של המלך קאיו, שנגרם כאשר סל פוצץ את עצמו ביחד עם סון גוקו על הכוכב של המלך קאיו, גרם לשחרורו של בוג'אק עקב היחלשות החותם של מלכי הקאיו.

גוהאן לא יכול לעמוד מול מתקפותיהם של פולשי החלל וכמעט נהרג על ידיהם, לפני שפיקורו מגיע למקום ומציל את חייו. טראנקס מנסה להלחם בבוג'אק אך עושי דברו לוכדים אותו באמצעות טכניקת שיתוק וכמעט הורגים אותו, אך גם כאן חייו ניצלים על ידי וג'יטה שמגיע למקום. בצורת הסופר סאיין המשופרת שלו, מנסה וג'יטה אף הוא להלחם בבוג'אק אך מוכרע על ידו בקלות בזמן שעושי דברו מתעללים בטראנקס. גוהאן נותר לבדו להלחם בבוג'אק ועושי דברו, אך הם מצליחים לגבור עליו. הרכב של מר שטן מופיע פתאום ומספק לגוהאן הסחת דעת שמאפשרת לו להפוך שוב לסופר סאיין ולהלחם בהם, אך בוג'אק הופך לגרסה עוצמתית יותר ומתעלל בגוהאן בזמן שגוקו צופה בו מעולם המתים בחוסר אונים.

גוקו לבסוף נשבר ומחליט, בניגוד לחוקי עולם המתים, להשתמש בטכניקת ה"השתגרות המהירה" לשגר את עצמו למספר רגעים לעולם החיים על מנת לשחרר את גוהאן מאחיזת החנק של בוג'אק לפני שגוהאן ימות. לפני שהוא נעלם חזרה לעולם המתים, גוקו מעודד את בנו, ומילות העידוד שלו גורמות לגוהאן לעורר שוב את כוחו הנסתר ולהפוך ל"סופר סאיין 2". בצורתו החדשה, מצליח גוהאן להרוג את עושי דברו של בוג'אק ולפצוע אנושות את שודד החלל האימתני. בוג'אק בתגובה מכין גל אנרגיה עצום להשמיד את גוהאן ביחד עם כדור הארץ, וגוהאן מצליח לגבור עליו עם גל "קאמאהאמאהא" עוצמתי שמצליח לחסל את בוג'אק אחת ולתמיד.

בסיום הסרט, נראים כל הלוחמים הפצועים (פרט לפיקורו ווג'יטה, ששוב מפרידים את עצמם מיתר החבורה) כשהם צופים בטלוויזיה של בית החולים וצוחקים מהעובדה שמר שטן הוצג בחדשות כאילו הוא הצליח לגבור על הפלישה מהחלל.

דמויות ומדבבים
--------------

| דמות | מדבב ביפנית | מדבב בעברית | מדבב באנגלית |
| --- | --- | --- | --- |
| סון גוהאן | מאסאקו נוזאווה | תובל שפיר | סטפני נדולני |
| סון גוקו | אבי מאיר וענונו | שון שמל |
| המלך קאיו | ג'וג'י יאנאמי | יהויכין פרידלנדר |
| פיקורו | טושיו פורוקאווה | צביקה שוורצברג | כריסטופר ר. סאבאט |
| וג'יטה (מקיטה) | ריו הוריקאווה | עמי מנדלמן |
| באבלס | נאוקי טאטסוטה |
| טראנקס העתידי | טאקאשי קוסאו | לירון לב | אריק וייל |
| קרירין | מאיומי טאנאקה | שמחה ברבירו | סאני סטרייט |
| יאמצ'ה | טורו פורויה | עפרון אטקין | כריסטופר ר. סאבאט |
| טיאן שינהאן | הירוטאקה סוזואוקי | גלעד קלטר | ג'ון בארגמאייר |
| שיאצו | הירוקו אמורי | אורלי קטן | מוניקה אנטונלי |
| מר שטן (הרקול שטן) | דייסוקה גורי | מיכה מורים | כריס רג'ר |
| בורמה | הירומי טסורו | יפעת זנדני צפריר | טיפאני וולמר |
| צ'יצ'י | נאוקו וטאנאבה | אורלי טרי | סינתיה קראנז |
| אולונג | נאוקי טאטסוטה | חנן רוזן | בראד ג'קסון |
| גיוזאן מאני | גרנט ג'יימס |
| אוקאנה מאני | הירומי טסורו | אורנה כץ | ג'יימי מרצ'י |
| דולר מאני | הירוקו אמורי | יפעת זנדני צפריר | קולין קלינקנברד |
| המפיק | טושיו פורוקאווה | גלעד קלטר | דיימון קלארק |
| בוג'אק | טסשו גנדה | אלי לולאי | בוב קרטר |
| זאנגיה | טומוקו מארואו | טליה ברקאי | קולין קלינקנברד |
| בוז'ין | הירוקו אמורי | עפרון אטקין | כריסטופר בווינס |
| בידו | היסאו אגאווה | יהויכין פרידלנדר | רוברט מק'קולום |
| גוקה | טושיוקי מוריקאווה | שמחה ברבירו | איית'ן ריינס |
| מאסטר רושי | קוהיי מיאוצ'י | דב רייזר | מייק מקפארלאנד |
| קריין | ג'וג'י יאנאמי | קייל הרברט |

הפקה
----

היות שהסרט הופק כמעט במלואו על ידי אולפני טואי, הוא איננו מבוסס על המאנגה "דרגון בול" שכתב אקירה טוריאמה. על כן הוא לא נחשב כחלק מהקאנון העלילתי של יקום דרגון בול, אם כי לאור הפרטים שבעלילת הסרט (גוקו מת, גוהאן יודע להפוך לסופר סאיין 2) לא קשה במיוחד למקם את אירועי הסרט על ציר הזמן הרשמי של הזיכיון. על פי הגיליון השישי של המגזין Daizenshuu  שיצא ביפן על ידי טואי, עלילת הסרט מתרחשת תקופה קצרה לאחר טורניר "משחקי סל" במסגרתו גוקו הקריב את עצמו על מנת להציל את כדור הארץ, אך לפני עזיבתו של טראנקס מהעתיד חזרה אל ציר הזמן שלו.

הפסקול עבור המקור היפני הולחן על ידי שונסוקה קיקוצ'י, שהלחין את המוזיקה גם עבור שאר האנימה. הפסקול של קיקוצ'י נשאר כמו שהוא גם בדיבוב העברי, שבוים על ידי אורלי קטן והופק על ידי אלה אלדר. המוזיקה של הדיבוב האנגלי של אולפני Funimation מטקסס, הולחנה על ידי מארק מנזה.

קישורים חיצוניים
----------------

* "דרגון בול Z: בוג'אק משוחרר", במסד הנתונים הקולנועיים IMDb (באנגלית)
* "דרגון בול Z: בוג'אק משוחרר", באתר נטפליקס
* "דרגון בול Z: בוג'אק משוחרר", באתר AllMovie (באנגלית)
* "דרגון בול Z: בוג'אק משוחרר", באתר Rotten Tomatoes (באנגלית)
* "דרגון בול Z: בוג'אק משוחרר", במסד הנתונים הקולנועיים KinoPoisk (ברוסית)
* דרגון בול זי 9 - בוג'אק משתחרר (2005), באתר "אישים"

הערות שוליים
------------

1. ↑  ***Daizenshuu 6: Movies & TV Specials***, 1995

| דרגון בול מאת אקירה טוריאמה |
| --- |
| אנימה/ סדרות טלוויזיה | דרגון בול (1986–1989) • דרגון בול Z ‏(1989–1996) (דרגון בול Kai ‏(2009–2011; 2014–2015)) • דרגון בול GT ‏(1996–1997) • דרגון בול סופר (2015–2018) |  |
| סדרות רשת | סופר דרגון בול גיבורים (2018–הווה) |
| ספיישלים לטלוויזיה | בארדוק אבא של גוקו (1990) • ההיסטוריה של טראנקס (1993) • מורשתו של גיבור (1997) • לופי X טוריקו X גוקו (2013) |
| סרטים ל-DVD | העולם של דרגון בול זי (2000) • התכנית להשמדת הסאיינים (חלק א', חלק ב') (1993) • התכנית להשמדת הסופר סאיינים (רימייק) (2010) |
| סרטים קצרים | גוקו והחברים חוזרים (2008) • הפרק של בארדוק (2010) |
| דרגון בול - סרטים | האגדה של שנרון (1986) • היפהפייה הנרדמת בטירת השטן (1987) • הרפתקה מיסטית (1988) • החזק מנצח (1996) |
| דרגון בול Z - סרטים | האזור המת (1989) • החזק בעולם (1990) • עץ העוצמה (1990) • הלורד סלאג (1991) • נקמתו של קולר (1991) • שובו של קולר (1992) • סופר אנדרואיד 13 (1992) • ברולי: הסופר סאייה האגדי (1993) • בוז'אק - שודד הגלקסיה (1993) • ברולי: השיבה (1994) • ביו-ברולי (1994) • מיזוג חדש נולד (1995) • אגרוף הדרקון של סון גוקו (1995) • קרב האלים (2013) • תחייתו של פ' (2015) |
| דרגון בול סופר - סרטים | ברולי (2018) • סופר הירו (2022) |
| דמויות | סון גוקו • פיקורו • סון גוהאן • מקיטה • פריז • סל • מאסטר רושי |
| משחקי וידאו | בודוקאי • זינוברס • זינוברס 2 • קאקארוט |
| סרטי לייב אקשן | דרגון בול: אבולוציה (2009) |